ซีไอเอ็มบี ไทยตั้งผู้ช่วยกรรมการผู้จัดการใหญ่
&nbsp;
19 ส.ค. 2554

ธนาคารซีไอเอ็มบี ไทย ได้ประกาศแต่งตั้งผู้ช่วยกรรมการผู้จัดการใหญ่ 2 ตำแหน่ง เพื่อดูแลงานในด้านสายงาน Transaction Banking และสายงานธุรกิจรายย่อย ประกอบด้วย นางวดาภรณ์ เตชะสุวรรณา ดำรงตำแหน่งผู้ช่วยกรรมการผู้จัดการใหญ่ ทีมการตลาดธุรกิจระหว่างประเทศ สายงาน Transaction Banking และ น.ส.ดุษณี เกลียวปฏินนท์ ดำรงตำแหน่งผู้ช่วยกรรมการผู้จัดการใหญ่ ด้านพัฒนาผลิตภัณฑ์และช่องทางพิเศษสายธุรกิจรายย่อย โดยมีผลตั้งแต่วันที่ 16 ก.ค.เป็นต้นไปนางวดาภรณ์ เตชะสุวรรณา อายุ 55 ปี สำเร็จการศึกษาปริญญาตรี ด้านการบัญชี จากจุฬาลงกรณ์มหาวิทยาลัย และปริญญาโท ด้านบริหารธุรกิจ จากมหาวิทยาลัยธรรมศาสตร์ โดยก่อนหน้านี้ได้ดำรงตำแหน่ง Executive Vice President, Head of Trade Finance Department สายงานธุรกรรมการเงิน ธนาคาร ทหารไทย จำกัด (มหาชน) ก่อนที่จะมาดำรงตำแหน่งผู้ช่วยกรรมการผู้จัดการใหญ่ ธนาคาร ซีไอเอ็มบี ไทย จำกัด (มหาชน) โดยก่อนหน้านั้นเคยดำรงตำแหน่งสำคัญที่ธนาคารชั้นนำ อาทิ Citibank, Chase Manhattan Bank และ UOB ตามลำดับ 
ด้านนางสาวดุษณี เกลียวปฏินนท์ ปัจจุบันอายุ 44 ปี สำเร็จการศึกษาปริญญาตรี ด้านเศรษฐศาสตร์ จากจุฬาลงกรณ์มหาวิทยาลัย และปริญญาโท ด้านบริหารธุรกิจ (MBA) จาก Drexel University Philadelphia, P.A., สหรัฐอเมริกา โดยก่อนที่จะมาดำรงตำแหน่งที่ธนาคาร ซีไอเอ็มบี ไทย เคย ดำรงตำแหน่ง Marketing and Sales Director, Home Mortgage Department บริษัท เงินทุน จีอี มันนี่ จำกัด (มหาชน) และ senior vice president, Wealth Product Division, ธนาคาร ยูโอบี จำกัด (มหาชน)